اورتا دوغو دؤردلوگو اسرائیل طرفیندن ایشغال اولونان اردن چایی‌نین غرب ساحل‌لرینده یهودی یاشاییش مسکن‌لری‌نین اینشاسینا سرت رئاکسیا گؤستردی.
آمریکا بیرلشمیش دوولتلری، روسیا، آوروپا اتفاقی و بیرلشمیش میللت‌لر تشکیلاتی‌نین بو اینشااتین باریش‌‌ین قارشی‌سیندا بؤیوک مانع اولدوغونو بیلدیردی.
ب.م.ت باش مجلیسی‌نین ایجلاس‌لاریندا ایشتیراک ائتمک اوچون نیو یورک‌دا اولان آمریکا و روسیانین خاریجی ایشلر ناظیرلری، آوروپا اتفاقی‌نین خاریجی ایشلر عذره صلاحیت‌لی نماینده‌لری و ب.م.ت-نین باش کاتیبی بان کی مون بیر آرایا گله‌رک فیلیسطین پروبلئمینی موذاکیره ائتدیلر.
ییغینجاق‌لارا سونرا‌دان فرانسا و میصیر خاریجی ایشلر ناظیرلری ده قاتیلدی.
توپلانتی‌دان سونرا یاییملانان بیاننامه‌ده، اسرائیله سرت خبردارلیق ائدیلیب، "هله تیکیلمکده اولان یهودی یاشاییش مسکن‌لری 2 دؤولت‌لی حل شانسینی ریسکه آتیر" دئیلدی.
فرانسانین خاریجی ایشلر ناظیری ژان مارک آیرو ایل سونونا قدر فیلیسطین پروبلئمیله باغلی پاریس‌ده کونفرانس تشکیل ائده‌جک‌لرینی سؤیله‌دی.
